Malkoha

Malkoha (kutoka Kisinhala: mal-koha au kekeo-maua) ni ndege wakubwa kiasi wa nusufamilia Phaenicophaeinae katika familia Cuculidae. Spishi za malkoha zinazotokea Afrika zinaitwa ukiki (Ceuthmochares) na kua (Coua) kwa Kiswahili. Lakini hivi karibuni wataalamu wengine wameainisha kua katika nusufamilia yao, Couinae, pamoja na kekeo-ardhi (Carpococcyx). Nje ya Afrika spishi zote zinatokea misitu ya Asia ya Kusini na ya Mashariki. Rangi za ndege hawa ni kijivu, kahawia au buluu, pengine nyeupe chini, na spishi nyingi zina nyekundu kwa tumbo, koo, uso, kishungi na/au domo. Spishi zinazotafuta chakula ardhini zina miguu yenye nguvu na zinaweza kukimbia. Zile zinazokaa mitini huenda kutoka tawi hadi tawi na kuruka kama dudumizi. Hula wadudu na vertebrata wadogo kama mijusi hasa lakini mbegu na beri pia. Kinyume na kekeo (Cuculinae) malkoha hutengeneza tago lao lenyewe katika mti kwa kawaida. Jike hutaga mayai 1-5 kufuatana na spishi.

Spishi za Afrika
 Ceuthmochares aereus, Ukiki Buluu (Chattering yellowbill)
 Ceuthmochares a. aereus, Ukiki buluu
 Ceuthmochares a. flavirostris, Ukiki Magharibi
 Ceuthmochares australis, Ukiki Kijani (Whistling yellowbill)
 Coua caerulea, Kua Buluu (Blue Coua)
 Coua coquereli, Kua wa Coquerel (Coquerel's Coua)
 Coua cristata, Kua Kishungi (Crested Coua)
 Coua c. maxima – inajulikana kutoka ndege mmoja tu, pengine imekwisha mwisho wa karne ya 20 au ndege hawa alikuwa chotara
 Coua cursor, Kua Mkimbiaji (Running Coua)
 Coua delalandei, Kua wa Delalande (Delalande's Coua) imekwisha sasa (mwisho wa karne ya 19)
 Coua gigas, Kua Mkubwa (Giant Coua)
 Coua olivaceiceps, Kua Utosi-zeituni (Olive-capped Coua)
 Coua reynaudii, Kua Paji-jekundu (Red-fronted Coua)
 Coua ruficeps, Kua Utosi-mwekundu (Red-capped Coua)
 Coua serriana, Kua Kidari-chekundu (Red-breasted Coua)
 Coua verreauxi, Kua wa Verreaux (Verreaux's Coua)

Spishi za Asia
 Carpococcyx radiceus (Bornean ground cuckoo)
 Carpococcyx renauldi (Coral-billed ground cuckoo)
 Carpococcyx viridis (Sumatran ground cuckoo)
 Dasylophus cumingi (Scale-feathered malkoha)
 Dasylophus superciliosus (Rough-crested malkoha)
 Phaenicophaeus curvirostris (Chestnut-breasted malkoha)
 Phaenicophaeus diardi (Black-bellied malkoha)
 Phaenicophaeus pyrrhocephalus (Red-faced malkoha)
 Phaenicophaeus sumatranus (Chestnut-bellied malkoha)
 Phaenicophaeus tristis (Green-bellied malkoha)
 Phaenicophaeus viridirostris (Blue-faced malkoha)
 Rhinortha chlorophaea (Raffles's malkoha)
 Taccocua leschenaultii (Sirkeer malkoha)
 Zanclostomus javanicus (Red-billed malkoha)

Picha

Jamii:Kekeo na jamaa